en da en en en da nl de et da nn en da da da sv da da da sv sv da da da sv da da da da en de en de nb ar en sv da nb en sv da nb sv da da en da en da da da en da en da da sv nb nb da en nb pl da da da da da sv da fr en da da da da da en da sv da da da da da da hbs_lat da da pt da da da da da da da da da da da en ca en de sv da en en da da en da da it en da da da da da da da da da da nb da en da da it en da da da da da da da da da da da en en en da es en ca en de sv da it en da da da nb fr nb da da en hu da da da da da en en da da da nl it da da en de da en en da vi da da en da da da da sv sv en da sv da sv
Category: Pionermission - Europe Harvest Center
Rekruttering af arbejdere for Guds rige...
Opgør med synd & HÅ's dåb
Gå i forbøn for Danmark
Tungetale i det kristne fællesskab
Sommer Outreach ved Aalborg havnefront
Alle samlinger med bøn, lovsang og undervisning foregår hos Susanne & Lars Hyldgård, Råbjergvej 8, 9220 Aalborg Øst.
17.00    Velkomst og pizza, servering kl 17.30. (Husk tilmelding til pizza)
19.30    Samling med lovsang og bøn for Mini Sommer Outreach
8.30       Morgenmad på Råbjergvej 8
10.00    Samling med lovsang, bøn og undervisning i at møde mennesker med evangeliet.
12.00    Frokost (mulighed for at smøre madpakker)
13.30    Afgang til byen, hvor vi sætter vores base op.
08.30    Morgenmad på Råbjergvej 8
10.00    Samling med lovsang, bøn og undervisning
12.00    Frokost (mulighed for at smøre madpakker)
13.30    Afgang til byen, hvor vi sætter vores base op.
14.00–21.30    Outreach i Aalborg
Der er mulighed for at overnatte hos Susanne & Lars, evt. i telt i haven eller campingvogn i indkørslen – eller hos andre kristne i byen. Medbring lagen + sovepose/sengetøj.
Pris for alle måltider: 175 kr
Pizza & salat torsdag aften (60 kr), 2 x morgenmad (á 20 kr) og 2 x frokost (á 40 kr)
Måltider kan også betales enkeltvis.
Overføres til Europe Harvest Centers konto:
Reg.nr. 1551 – Konto: 16772984
eller på MobliePay 15308, mærket: ”Mad Outreach”
Vær gerne med til at bede for Guds stærke kraft i funktion i disse dage.
Vi glæder os til at træde ind i det, Gud har beredt for os i disse dage!
TILMELDING og eventuelle spørgsmål:
Mobil/sms: 20771524 (Lars), 51881924 (Susanne) eller 23602360 (David Dahl)
Tryk og uddeling af hæftet ”Vend om til Gud” flere steder i landet.
I oktober/november 2020 bestilte vi 20.000 nye eksemplarer af ”Vend om til Gud" fra trykkeriet. Det samme sker nu igen med forventet levering af 20.000 hæfter på mandag den 22. marts.
Det skyldes særligt de personer, som har været med til at dele hæfterne ud i forskellige byer. Det er en utrolig værdifuld hjælp – derigennem bliver evangeliet om frelsen i Jesus bragt til tusindvis af danskere.
Læs web-udgaven af "Vend om til Gud" her
Vi ønsker, at alle skal have mulighed for at forstå evangeliet, så derfor fortsætter vi projektet i troen på, at Gud fortsat vil kalde mennesker til at være postbude med gode nyheder og at økonomien fortsat vil hænge sammen.
Du kan gøre en stor forskel for udbredelsen af evangeliet:
Du kan melde dig som omdeler i dit område
støtte projektet ved at sende en fradragsberettiget gave mærket: “Evangelisation”
bede for at danskeres øjne må åbnes for Jesus!
Tusind tak til jer, der har støttet økonomisk. Alt, hvad vi gør, er i tro, og Gud har vist sig trofast gennem sit folk igen og igen :-) Det er jo fantastisk, at der faktisk er en hel del danskere, der brænder for at få evangeliet ud.
I en længere periode er det primært her i Aalborg, der er blevet delt hæfter ud, men i sommer blev jeg kontaktet af en mand fra Sjælland, som jeg ellers ikke kender, der gerne ville dele en masse hæfter ud. Han og en ven har hen over sommeren og efteråret delt ca. 13.000 hæfter ud, og de fortsætter uddelingen.
I byerne Romalt, Mou, Brovst, Rødekro og Ikast har kristne delt 1000 hæfter ud i hver af de fem byer/bydele. Andre enkeltpersoner og grupper har også bestilt hæfter til uddeling ifm. gade-outreach.
Sammen kan vi nå rigtig mange med budskabet.
Vi kan sige, at hver en krone giver pote! Hæfterne koster nemlig blot 1 krone pr. stk., og hvis du ønsker at støtte, kan du finde mere information her: www.europeharvest.dk/giv
Gud kalder på danskere
Her er et frisk eksempel:
For nylig modtog vi en henvendelse gennem www.JatilJesus.dk fra en kvinde på Sjælland, som skriver:
Jeg ønsker at finde Jesus og Gud, have dem ind over mit liv, men har brug for hjælp til hvordan, én eller nogle til at guide mig og hjælpe mig på vej til hvordan jeg kan have Jesus og Gud i mit liv...
I en uddybende mail skriver hun videre:
Jeg ønsker sådan at finde ro, finde mig selv og blive glad igen! Og det har jeg en mavefornemmelse og en tro til, at det er med Gud, jeg skal det!
Har nok gjort meget af det man ikke må, men min opvækst har os været noget helt andet end en kristen opvækst, har trodset mine forældre, har drukket alkohol, har haft sex med mine kærester, boet under samme tag men det er gjort i kærlighed, som jeg altid har vægtet rigtig højt i mit liv!
Grunden til jeg ønsker at komme i kontakt med Gud og Jesus, skyldes, at jeg har mødt en fyr som har fejet benene væk under mig, han er selv kristen og han har vist mig at Jesus og Gud har manglet i mit liv, han har gjort det klart for mig at det “tomhul” jeg har i mig er grundet min manglende kontakt med Gud... Jeg føler jeg står alene, mangler nogle at støtte mig op af og søger én der kan guide mig og lede mig den rigtige vej...
I den forbindelse tænker jeg bare, at hvis Gud i den kommende tid vil kalde på mange danskere, bliver der brug for mange flere kristne, der er klar til at hjælpe søgende mennesker på vej ind en levende og grundfæstet tro på Jesus.
Kontakt os gerne, hvis du ønsker at stille dig til rådighed for at følge op på søgende mennesker og hjælpe dem på vej... Vi kunne godt bruge flere kontaktpersoner rundt omkring i landet. Der er en løn i himlen for at tjene Jesus her på jorden.
Vellykket og velsignet Nibe Outreach
I alt 27 aktive deltagere i Nibe Outreach (i uge 27) stod sammen om at række evangeliet ud til flere hundrede festivaldeltagere. Det var 13. år i træk Nibe Outreach blev til virkelighed. Takket være Gud blev det en rigtig stærk og velsignet uge. Med mange forbedere i ryggen blev der banet vej for at Guds lys kunne skinne ind i mange unges liv. Hver dag skete der mange helbredelser, og mange blev derigennem ekstra åbne for at høre om Jesus.
Vi har oplevet, at flere unge husker, hvordan de har fået en berøring af Gud. En ung fyr fortalte mig, at han var blevet bedt for i Nibe for to år siden, og at han efterfølgende havde haft en lykkefølelse under hele den efterfølgende koncert, han var taget til. Og da vi var på gaden i Aalborg i fredags, mødte jeg en pige, som sagde, at hun var blevet bedt for i Nibe, hvilket havde givet hende en vidunderlig følelse i længere tid.
Vær gerne med til at bede for, at Gud fortsat må kalde på de mange unge, vi har mødt…
Anja & David træder ud i tro
Vores venner Anja og David Dahl træder nu ud i tro til Gud for deres økonomi. De vil følge det, Gud har lagt så stærkt på deres hjerter: Nemlig at bruge mere tid på at bringe evangeliet til mennesker. David er netop begyndt på et del-tidsjob ca. 21 timer/uge som handicaphjælper og får ind imellem nogle få vikartimer på Filip-skolen, men de står hver måned i tro til Gud for ekstra støtte for at få alt til at hænge sammen som familie. De prioriterer at passe deres to børn på 2 og 4 år hjemme.
Vi synes det er spændende at følge deres tros-skridt på sidelinjen - og at få mulighed for at samarbejde med dem.
Projekter, som de nu får mere tid til:
Anja har snart oversat hæftet "Vend om til Gud" og vil udvikle en tysk hjemmeside: JazuJesus.de, som vil minde om den danske side: JatilJesus.dk. Dette bliver gode redskaber for mission i Tyskland, hvor Anja kommer fra.
David underviser for tredje onsdag i træk på Bible Basic aftener, hvor der er to helt nye med, som er ved at lære Jesus at kende. Dette er virkelig discipelskab, der klæder dem på til et nyt liv med Jesus.
Desuden vil han gøre denne fantastiske og letforståelige undervisning tilgængelig for andre søgende mennesker på YouTube.
Og mange andre projekter er "i støbeskeen".
Så hvis du overvejer, hvordan du vil være med til at udbrede evangeliet, kan Helligånden jo bl.a. minde dig om at bede for eller støtte Anja og David.
Du kan støtte dem igennem Europe Harvest Center, hvor du kan mærke din gave:
På den måde sender du missionærer ud med evangeliet og får samtidig skattefradrag. (Opgiv dit CPR-nummer ift. Skat)
If God guides - He provides!
Se hvordan du kan støtte Anja & David
Indtryk og billeder fra Nibe festival Outreach
Af Lars Hyldgård, skrevet den 8/7 - 2018:
Vi havde en fantastisk god afslutning på vores Outreach i går, hvor Mogens fx til sidst stod med en gruppe unge, der var dybt berørt af hans vidnesbyrd og en fællesbøn.
En pige udbrød: "Nu ved jeg i hvert fald, hvad jeg skal tro på!"
En anden pige var rigtig ked af en byld, som hun skulle have opereret væk i et risikofyldt indgreb, men bylden begyndte at svinde ind efter bøn.
Der var rigtig mange som oplevede helbredelse og mange, som evangeliet og personlige vidnesbyrd gjorde stort indtryk på. Vi var generelt alle opmuntrede over responsen.
En ung jøde sagde, at han fik øjnene åbnet for Jesus som Messias, og har skrevet til mig, at han vil læse mere om Jesus.
En ung fyr syntes også, at hele evangeliet virkede så rigtigt og overbevisende på ham. Man kunne se i hans øjne, at han blev overbevist.
Nogle var oprigtigt glade for at høre evangeliet om syndens problem og omvendelse til Jesus, fordi Gud virkede med og lod dem forstå. Mange har fået hæfter eller andet materiale med hjem. En ung fyr var meget glad for at få et Ny Testamente med hjem, som han fik en kort introduktion til at læse i og få til at give mening.
Og der er sket så meget andet, som jeg slet ikke har overblik over. Der kunne skrives rigtig meget om hvad Gud har gjort. Flere hundrede er blevet bedt for og snakket med.
Vi vil sige tusind tak for forbøn.
Må Guds kald fortsat være over de mange unge og give dem mod til at vende om til Jesus!
Ny brochure: 100 evangelister i Danmark
Læs brochuren online. Klik på billedet eller på linket herunder.
Udsendelse er Guds idé
Missionærer og evangelister er Guds idé. Egentlig er alle Jesus-troende missionærer, men samtidig kalder Jesus også i dag enkeltpersoner til at forlade det trygge og sikre arbejdsliv for at begive sig ud på en trosrejse for hans skyld. Jeg har haft nogle klare oplevelser, som har givet mig en vision om, at 100 evangelister skal rejses op.
Der er dog allerede evangelister og missionærer, som er i fuld gang, og som rækker evangeliet ud til mange mennesker. Dem kan vi styrke med forbøn og økonomisk støtte.
Nogle af de missionærer, som kan støttes gennem Europe Harvest Center, og som har behov for flere støttepartnere, er:
·    David og Victoria Dahl
·    Ronald og Kasia Gabrielsen
Der er flere, der kan støttes igennem Europe Harvest Center. Du kan se navne på tilknyttede missionærer og evangelister her. Gaver mærkes med navnene på dem eller den, man ønsker
Du kan også støtte de tilknyttede missionærer igennem en fællespulje, hvorfra der vil blive uddelt efter behov. I så fald skal gaven mærkes: "Klub 100"
Verden har brug for Jesus
Har du tænkt over, at du med stor kraft og indflydelse kan præge verden, når du beder for eller støtter Guds riges arbejde. På den måde kan du nå meget længere ud end dit daglige virkefelt. Helligånden vil lade os forstå, at vi, der elsker Jesus, står skulder ved skulder i Guds mægtige frelsesplan.
I påsken 2015 havde vi en fantastisk uge i Pritzwalk, Tyskland. Victoria er vokset op i denne by uden nogensinde at høre om Jesus. Men nu er der nyt liv, der spirer op. Mennesker kommer til tro og oplever Guds kraft og kærlighed. Tak til hele det dansk / norske team for en stærk oplevelse af pionér-mission og enhed i Kristus.
Her vil vi efterhånden slå aktuelle nyheder op fra forskellige arbejdsgrene.
Se hvilke bøger vi har til salg